text: মাগুরা ইউনিয়নে চেয়ারম্যান পদে গণেশ দেবনাথসহ যারা নির্বাচিত হলেন - suprovatsatkhira.com
  সুমন কর্মকার,মাগুরা(তালা) প্রতিনিধি: আসন্ন ইউনিয়ন পরিষদ নির্বাচনে আবারও চেয়ারম্যান নির্বাচিত হয়েছেন বাংলাদেশ আওয়ামী লীগ মনোনীত নৌকা প্রতিকের প্রার্থী ইউনিয়ন আওয়ামী লীগের সভাপতি গণেশ দেবনাথ । সোমবার (২০ সেপ্টেম্বর) বাংলাদেশ নির্বাচন কমিশন ঘোষিত তালা উপজেলার ১২ টি ইউনিয়নের মধ্যে ১১ টি ইউনিয়নে ভোট গ্রহণ অনুষ্ঠিত হয়।
  সারাদিন অবিরাম বর্ষণের মধ্যেও প্রায় প্রতিটি কেন্দ্রে ভোটারদের সরব উপস্থিতি দেখা যায়।
  তালা উপজেলা নির্বাচন অফিস সূত্রে জানা যায়, সর্বশেষ বেসরকারী ফলাফল অনুযায়ী বাংলাদেশ আওয়ামী লীগ মনোনীত নৌকা প্রতিকের প্রার্থী গণেশ দেবনাথ ৪২৯১ ভোট পেয়ে সরকারী ভাবে নির্বাচিত হয়েছেন। তার নিকটতম প্রতিদ্বন্দ্ধি ওয়ারর্কাস পাটির মনোনীত হাতুড়ি প্রতিকের প্রার্থী প্রভাষক হিরনম্নয় মন্ডল পেয়েছেন ৩৮৪৯ ভোট এবং জামায়াত সমর্থিত সতন্ত্র প্রার্থী অধ্যাপক আইয়ুব আলী মোটরসাইকেল প্রতিকে পেয়েছেন ৩৭৬২ ভোট সতন্ত্র প্রার্থী সুনীল কুমার দাশ আনারস প্রতিকে ১১৮৮ভোট ও বিএনপি সমর্থিত স্বতন্ত্র প্রার্থী জি এম ইমান আলী পেয়েছেন ২২৫ ভোট।
  এছাড়া নির্বাচিত সদস্যরা হলেন ১নং বলরামপুর ওয়ার্ডে আল আমিন শেখ. ২ নং চাদকাটি ফলেয়া ওয়ার্ডে মোঃ রফিকুল ইসলাম, ৩ নং মাগুরা ওয়ার্ডে শেখ রেজাউল করিম, ৪নং চরগ্রাম ওয়ার্ডে মোঃ তোকিম সরদার, ৫ নং ধূলন্ডা বারুইপাড়া ওয়ার্ডে অসিম দাশ শিব, ৬নং মাগুরাডাঙ্গা ওয়ার্ডে শেখ মাইনুল ইসলাম, ৭নং বালিয়াদাহ ওয়ার্ডে মোঃ ফারুক হোসেন, ৮নং মাদরা ওয়ার্ডে প্রবীর সরকার, ৯নং রঘুনাথপুর ওয়ার্ডে ইনছাপ মোল্যা নির্বাচিত হয়েছেন। মহিলা সংরক্ষিত আসনে নির্বাচিত হয়েছেন যারা ১.২.৩ নং সংরক্ষিত মহিলা আসনে সাবিনা বেগম, ৪.৫.৬ নং সংরক্ষিত মহিলা আসনে সদস্যা সাজেদা বেগম, ৭.৮.৯ নং মহিলা সংরক্ষিত আসনে সদস্যা নির্বাচিত হয়েছেন অনিতা রানী সরকার।